**Derfor skal du vælge 8. klasse på Stadil-Vedersø Friskole**

* Du møder det levende ord i form af fælles morgensang og fortælling
* Vi har ekstra idræt og bevægelse i hverdagen for at du kan udvikle dine motoriske færdigheder, og fordi det øger din koncentrationsevne
* Du bliver en vigtig brik i den årlige gymnastikopvisning
* Vi indgår i alle mulige relationer på tværs af klassetrin og aldre i dagligdagen – voksne som små – så du bliver en del af det store fællesskab
* Vi har lave klassekvotienter og kvalificeret undervisning
* Vi har dagligt et kort 10 minutters engelsk spor, hvor vi gennem leg og sjove aktiviteter opnår en naturlighed i at begå sig på engelsk.
* Vi har hver uge fag-timer, hvor vi fordyber os i emner eller i fag.
* Fag-timerne vil, især i de varme måneder, hvor vi kan være ude, have en praktisk tilgang til undervisningen også kaldet ”gøremålsundervisning”, hvor vi har fokus på koblingen mellem teori og praktisk forståelse.
* Du bliver udfordret med terminsprøver for at skifte bekendtskab med det inden 9. klasses FSA prøver
* Fysik- og idrætsundervisningen foregår bl.a. i Vedersø Idrætsefterskoles faciliteter.
* I idrætstimerne vil du også modtage svømmeundervisning i Ulfborg svømmehal
* Introduktion til STX, HHX, HTX, EUX, EUD samt øvrige ungdomsuddannelser via den kommunale UU-vejleder.

* Udlandstur til europæisk storby hvor vi skal dykke ned i historien, se kulturelle seværdigheder og opleve storbyens puls. Sammen med lærerne er klassen med til at bestemme hvor turen går hen hvert år. Prisen for turen burde kunne gøres for under 3.000kr., som vi også skal have tjent sammen til inden.